
REFERAT DE APROBARE
[bookmark: _Hlk152841108]la proiectul de hotărâre pentru acordarea  unui mandat special reprezentantului UAT Comuna Pârscov în Adunarea Generală a Asociației de Dezvoltare Intercomunitară „Eco Buzău 2009”


	Asociaţia de Dezvoltare Intercomunitară „Eco Buzău 2009” a fost constituită în scopul înfiinţării, exploatării şi gestionării în comun a serviciilor de salubrizare a localităţilor precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi dezvoltării a sistemelor de utilităţi publice.
Având în vedere că scopul înființării asociației este acela de a organiza, reglementa, monitoriza și gestiona în comun serviciile de salubrizare, a fost perfectat, în numele şi pe seama unităţilor administrativ teritoriale membre,  Contractul de delegare a gestiunii serviciului de depozitare,  între Asociaţia de Dezvoltare Intercomunitară „Eco Buzău 2009”, în calitate de delegatar şi RER Servicii Ecologice SRL, în calitate de delegat, înregistrat sub nr.59/263/2023.
Prin adresa înregistrată sub nr. 384/17.11.2023 operatorul serviciului a comunicat 	Asociaţiei de Dezvoltare Intercomunitară „Eco Buzău 2009” solicitarea modificării tarifului de depozitare începînd cu data de 01 ianuarie 2024, însoţită de fişa de fundamentare pe elemente de cheltuieli a tarifului, potrivit prevederilor art.36, alin.(1), lit. c) din Ordinul ANRSC nr.640/2022.
La art.14, alin.(4) din Ordonanţa Guvernului nr.2/2021 privind depozitarea deşeurilor, cu modificările şi completările ulterioare, este menţionată obligativitatea operatorului serviciului de depozitare de a constitui un fond pentru închiderea şi monitorizarea postînchidere a depozitului, care trebuie actualizat anual cu coeficientul de inflaţie comunicat de Institutul Naţional de Statitistică, precum şi în cazul modificărilor survenite la proiectul tehnic iniţial al depozitului, în vederea asigurării unui înalt standard de siguranţă pentru mediu şi sănătate
Valoarea fondului, mai sus amintit, este de 49,50 lei/tonă depozitată+TVA (ultima actualizare la data de 01.01.2023) la care se aplică coeficientul de inflaţie de 6,3% comunicat de Institutul  Naţional de Statistică, rezultînd o valoare a fondului de 52,62 lei/tonă depozitată+TVA, astfel cum este prevăzută în fişa de fundamentare a tarifului.
De aemenea, potrivit prevederilor art. 43 din Legea nr.101/2006 a serviciului de salubrizare a localităţilor, republicată, modificarea tarifului pentru activităţile de salubrizare se face pe baza fişei de fundamentare pe elemente de cheltuieli aferente activităţii, întocmită de către operator.
      Valoarea contribuţiei pentru economia circulară prevăzută la art.9 alin.(1), lit.c) din Ordonanţa de Urgenţă a Guvernului nr.196/2005 privind Fondul pentru mediu,  nu se evidenţiază în fişa de fundamentare a tarifului, aceasta fiind evidenţiată distinct, alături de tarif, pe factura emisă de operator.
	Conform prevederilor art. 25^1 din Ordonanţa de Urgenţă a Guvernului nr. 125/2022 pentru modificarea și completarea Ordonanței de urgență a Guvernului nr. 196/2005 privind Fondul pentru mediu, începând cu data de 01.01.2024 valoarea contribuţiei pentru economia circulară pentru deşeurile destinate a fi eliminate prin depozitare va fi de 160 lei/tonă depozitată.
În concluzie, rezultă că o modificare importantă a tarifului este determinată de actualizarea coeficientului de inflaţie comunicat de Institutul Naţional de Statistică, tarif lângă care se evidenţiază contribuţia pentru econimia circulară majorată în urma unei reglementări legislative survenită în funcţie de evoluţia politicii de mediu aplicabilă la nivel naţional.
Potrivit prevederilor art.45 din Legea nr.101/2006 a serviciului de salubrizare a localităţilor, republicată, cererea de aprobare a tarifului, însoţită de documentaţia întocmită, se soluţionează prin hotărâre adoptată de Adunarea Generală a Asociaţiei de Dezvoltare Intercomunitară „Eco Buzău 2009” , care  poate fi votată doar în baza unui mandat special, acordat expres, în prealabil, prin hotârâre a autorității deliberative  a asociatului al cărui reprezentant este.
În consecință, propun adoptarea proiectului de hotărâre în forma prezentată.

